# Australias flagg

### Fra Wikipedia, den frie encyklopedi

Australias flagg

Australias flagg er blått med Union Jack i øvre hjørne mot stang, en stor syvtagget stjerne under dette, og fem stjerner som utgjør stjernebildet Sørkorset på den andre halvdelen. Utgangspunktet er det britiske Blue Ensign.

De syv taggene i den store stjernen symboliserer de seks opprinnelige delstatene, med en ekstra tagg for terrotoriene og eventuelle fremtidige stater. Den er kjent som samveldestjernen. I stjernebildet er det en liten femtagget stjerne og fire større syvtaggete.

## [rediger] Historie

Etter opprettelsen av den australske føderasjonen i 1901 ble det holdt en konkurranse om design av et nasjonalflagg. Det kom mer enn 32 000 bidrag, hvilket tilsvarer at omkring 1 % av befolkningen deltok. De fleste forslagene hadde med Union Jack og Sørkorset, men det var også helt andre forslag, med australske dyr som de mest populære.

Fem nesten identiske forslag ble kåret til vinnere, og premiesummen ble delt mellom Ivor Evans, en 14-årig skolegutt fra Melbourne; Leslie John Hawkins, en optikerlærling i tenårene fra Sydney; Egbert John Nuttall, arkitekt fra Melbourne; Anne Dorrington, kunster fra Perth og William Stevens, skipsoffiser fra Auckland på New Zealand. De fem fikk 40 pund hver, hvilket var en temmelig stor sum på den tiden.

3. september 1901 ble det nye flagget heist for første gang på Exhibition Building i Melbourne. En forenklet versjon ble ratifisert som Australias flagg av Edvard VII i 1902, og i 1904 ble det bestemt å bruke dette på alle fort, skip, saluttsteder og offentlige bygninger, hvilket gav det samme status som Union Jack i Storbritannia.

I 1954 gav Elisabeth II kongelig sanksjon til en ny flagglov; dette var første gang en monark hadde sanksjonert en australsk lov ved personlig tilstedeværelse ettersom det ble gjort under hennes besøk i landet. Flagget ble dermed formelt anerkjent som Australias nasjonalflagg også i australs lovgivning.

I 1996 bestemte generalguvernør sir William Deane at 3. september skal feires som den nasjonale flaggdagen, til minne om den første gangen det ble brukt offentlig i 1901.

Det ble i 2002 foreslått å innføre lover mot skjending av flagget, men forslaget ble aldri lagt frem for avstemning i parlamentet, da statsminister John Howard avviste det med referanse til ytringsfriheten.

I forbindelse med debatten om republikk eller monarki i Australia har det blitt foreslått å fjerne Union Jack fra flagget. I 1998 ble det vedtatt en lov som sier at flagget kun kan endres etter en folkeavstemning.

Det finnes også 27 andre offisielle flagg i Australia, deriblant territorienes og delstatenes flagg, og en rekke sivile og militære flagg for spesielle bruksområder.

Oseaniske flagg

Australia · Fiji · Kiribati · Marshalløyene · Mikronesiaføderasjonen · Nauru · New Zealand · Palau · Papua Ny-Guinea · Salomonøyene · Samoa · Tonga · Tuvalu · Vanuatu

Territorier: Amerikansk Samoa · Cookøyene · Fransk Polynesia · Niue · Norfolkøya · Guam · Nord-Marianene · Ny-Caledonia · Pitcairnøyene · Tokelau · Wallis og Futuna

Hentet fra «http://no.wikipedia.org../../../a/u/s/Australias_flagg.html»

Kategorier: Oseaniske flagg | Australia

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Česky
- Deutsch
- Eesti
- English
- Español
- Euskara
- Français
- 한국어
- Hrvatski
- Íslenska
- Italiano
- עברית
- Lietuvių
- Magyar
- Nederlands
- 日本語
- Norsk (nynorsk)
- Polski
- Português
- Română
- Српски / Srpski
- Suomi
- Svenska
- 中文